open-index/open-wikipedia-markdown huggingface dataset:
Κάστρο Σπίλμπερκ

Το **Κάστρο Σπίλμπερκ** (γερμανικά: *Spielberg*) είναι κάστρο στην κορυφή ενός υψώματος της πόλης Μπρνο στη νότια Μοραβία της Τσεχικής Δημοκρατίας. Άρχισε να χτίζεται το πρώτο μισό του 13ου αιώνα από τους Πρεμυσλίδες βασιλείς και ολοκληρώθηκε από τον βασιλιά Ότακαρ Β΄ της Βοημίας. Από ένα σημαντικό βασιλικό κάστρο των μέσω του 13ου αιώνα, που αποτέλεσε, επίσης, έδρα του μαρκήσιου της Μοραβίας, κατά τα μέσα του 14ου αιώνα, μετατράπηκε βαθμιαία σε ένα τεράστιο μπαρόκ φρούριο, που θεωρείται ως η πιο σκληρή φυλακή της Αυστροουγγρικής Αυτοκρατορίας, ενώ τελικώς κατέληξε σε στρατώνα.

## Ιστορία

Το 1620, μετά από την ήττα τους στη Μάχη του Άσπρου Βουνού, στις 8 Νοεμβρίου, τα κύρια μέλη της μοραβικής εξέγερσης εναντίον των Αψβούργων φυλακίστηκαν στο Σπίλμπερκ για αρκετά έτη. Η πόλη του Μπρνο αγόρασε το κάστρο το 1560 και το ονόμασε δημοτικό φρούριο. Οι οχυρώσεις των προμαχώνων του Σπίλμπερκ βοήθησαν το Μπρνο στην άμυνά του εναντίον των Σουηδών επιδρομέων, κατά τη διάρκεια του Τριακονταετή Πολέμου. Μετά την επιτυχή υπεράσπιση της πόλης, το Σπίλμπερκ οχυρώθηκε περαιτέρω οχύρωση και ενισχύθηκε η στρατιωτική λειτουργία του φρουρίου.

Την ίδια περίοδο το Σπίλμπερκ χρησιμοποιήθηκε και ως φυλακή. Οι Προτεστάντες ήταν οι πρώτοι που φυλακίστηκαν εκεί και ακολούθησαν συμμετέχοντες στις επαναστάσεις του 1848-1849, καθώς και εγκληματίες, όπως κλέφτες. Ο Φραντς φον ντερ Τρενκ, αυστριακός στρατιώτης και ένα από τα πιο αμφιλεγόμενα πρόσωπα της περιόδου, φυλακίστηκε και πέθανε εκεί στις 4 Οκτωβρίου 1749. Αργότερα, διάφοροι εξέχοντες Γάλλοι επαναστάτες συνελήφθησαν εκεί, κατά τη διάρκεια των Πολέμων εναντίον της Γαλλίας, όπως ο Ζαν-Μπατίστ Ντρουέ, διάσημος για τον ρόλο που είχε στη σύλληψη του βασιλιά Λουδοβίκου ΙΣΤ΄ της Γαλλίας. Μια ομάδα δεκαπέντε Ούγγρων Ιακωβίνων, υπό την αρχηγία του συγγραφέα Φραγκίσκου Καζίνσκι ήταν, επίσης, φυλακισμένοι εκεί.

Από το 1822 και έπειτα κατασκευάστηκαν ειδικά κελιά για τη φυλάκιση πολιτικών κρατουμένων στη βόρεια πτέρυγα του προηγούμενου φρουρίου, όπου γέμισαν με Ιταλικούς πατριώτες, γνωστοί ως Καρμπονάροι, οι οποίοι είχαν παλέψει για την ενοποίηση, την ελευθερία και την ανεξαρτησία της χώρας τους. Ο ποιητής Σίλβιο Πελίτσο, που εξέτισε ποινή οκτώ ετών στο Σπίλμπερκ, έκανε τη φυλακή διάσημη παντού στην Ευρώπη με το βιβλίο του «Οι φυλακές μου» (*Le mie prigioni*).
 
Η τελευταία μεγάλη εθνική ομάδα πολιτικών κρατουμένων στο Σπίλμπερκ αποτελούνταν από σχεδόν 200 Πολωνούς επαναστάτες, που ως επί το πλείστον συμμετείχαν στην Εξέγερση της Κρακοβίας του 1846. Μετά από αυτό, ο Αυστριακός αυτοκράτορας Φραγκίσκος Ιωσήφ Α΄ διέλυσε τη φυλακή του Σπίλμπερκ, το 1855, και μετά την αποχώρηση των τελευταίων κρατουμένων τρία χρόνια αργότερα, οι εγκαταστάσεις της μετατράπηκαν σε στρατώνες, που λειτούργησαν ως τέτοιοι για τα επόμενα εκατό χρόνια.

Ο τσεχοσλοβάκικος στρατός έκλεισε το Σπίλμπερκ το 1959, βάζοντας ένα καθοριστικό τέλος στη στρατιωτική εποχή του. Το επόμενο έτος, το Σπίλμπερκ έγινε μουσείο της πόλης του Μπρνο.

## Παραπομπές


## Εξωτερικοί σύνδεσμοι
* 
* Επίσημη ιστοσελίδα
* Εικονική παράσταση

Σπιλμπερκ
Β΄ κατηγορία ποδοσφαίρου ανδρών Κύπρου 2016-17

Η **Β΄ κατηγορία ποδοσφαίρου ανδρών Κύπρου 2016-17** ήταν η 62η έκδοση της Β΄ κατηγορίας ποδοσφαίρου της Κύπρου. Το πρωτάθλημα κέρδισε η Αλκή Ορόκλινη για 1η φορά στην ιστορία της.

## Σύστημα διεξαγωγής
Στο πρωτάθλημα της Β΄ κατηγορία την περίοδο 2016-17 συμμετείχαν 14 ομάδες. Οι ομάδες αναμετρήθηκαν αναμεταξύ τους από δύο φορές, μία εντός και μία εκτός έδρας. Πρωταθλήτρια ανακηρύχθηκε η ομάδα που συγκέντρωσε τους περισσότερους βαθμούς. Οι τρεις πρώτες ομάδες της βαθμολογίας προβιβάστηκαν στην Α΄ κατηγορία 2017-18 και οι τρεις τελευταίες υποβιβάστηκαν στην Γ΄ κατηγορία 2017-18.

### Σύστημα βαθμολόγησης
Η νίκη βαθμολογείτο με 3 βαθμούς και η ισοπαλία με 1 βαθμό ενώ η ήττα 0 βαθμοί.

## Αλλαγές σε σχέση με την [[Β΄ κατηγορία ποδοσφαίρου ανδρών Κύπρου 2015-16|περίοδο 2015-16]]
;Ομάδες που δεν συμμετείχαν στο πρωτάθλημα
Ομάδες που προήχθησαν στην Α΄ κατηγορία 2016-17
* Καρμιώτισσα Πάνω Πολεμιδιών
* ΑΕΖ Ζακακίου
* Αναγέννηση Δερύνειας

Ομάδες που διαβαθμίστηκαν στην Γ΄ κατηγορία 2016-17:
* Ελπίδα Ξυλοφάγου
* Νίκος & Σωκράτης Ερήμης
* Διγενής Βορόκλινης

;Ομάδες που συμμετείχαν στο πρωτάθλημα
Ομάδες που διαβαθμίστηκαν από την Α΄ κατηγορία 2015-16
* Πάφος FC
* Ένωσις Νέων Παραλιμνίου
* Α.Ο. Αγία Νάπα

Ομάδες που προήχθησαν από την Γ΄ κατηγορία 2015-16:
* Ακρίτας Χλώρακας
* Αλκή Ορόκλινη
* Εθνικός Άσσιας

## Ομάδες, στάδια και τοποθεσίες
Στον πιο κάτω πίνακα παρουσιάζονται οι ομάδες που συμμετείχαν στο πρωτάθλημα και τα στάδια που χρησιμοποίησαν.


Σημειώσεις:
1Η Αλκή Ορόκλινη δεν χρησιμοποίησε την κανονική της έδρα () αλλά το Στάδιο Αμμόχωστος.

## Βαθμολογία
Η τελική βαθμολογία του πρωταθλήματος ήταν:

Κανόνες βαθμολογίας: 1ος Βαθμοί, 2ος Μεταξύ των ισόβαθμων ομάδων αγώνες (i. Βαθμοί από τα μεταξύ των ισόβαθμων ομάδων παιχνίδια, ii. Διαφορά τερμάτων σε μεταξύ των ισόβαθμων ομάδων παιχνίδια, iii. Καλύτερη εκτός έδρας επίθεση στα μεταξύ των ισόβαθμων ομάδων παιχνίδια), 3ος Γενική διαφορά τερμάτων, 4ος Καλύτερη επίθεση.


Σημειώσεις:
2Από την Ένωση Νέων Παρεκκλησιάς αφαιρέθηκαν 3 βαθμοί για οικονομικούς λόγους.



Ισοβαθμία:
αΟμόνοια-Εθνικός 1-1, Εθνικός-Ομόνοια 1-2
βΑκρίτας-ΕΝΑΔ 3-0, ΕΝΑΔ-Ακρίτας 2-1


Πηγή: Πρωτάθλημα Β΄ Κατηγορίας 16/17

## Αποτελέσματα
Ο πίνακας που ακολουθεί παρουσιάζει τα αποτελέσματα των αγώνων του πρωταθλήματος:

Πηγή: Πρωτάθλημα Β΄ Κατηγορίας 16/17

## Παραπομπές


## Εξωτερικοί σύνδεσμοι
*

## Δείτε επίσης

* Β΄ κατηγορία ποδοσφαίρου ανδρών Κύπρου
* Κύπελλο Κύπρου ποδοσφαίρου ανδρών 2016-17
* Ποδόσφαιρο στην Κύπρο
* Σύστημα ποδοσφαιρικών πρωταθλημάτων Κύπρου

Κατηγορία:Β΄ κατηγορία ποδοσφαίρου ανδρών Κύπρου
Κατηγορία:Εγχώρια ποδοσφαιρικά πρωταθλήματα 2016–2017
Νασάς ΓΣΚ

Η **Νασάς** (τουρκικά: *Nasaş*) ήταν επαγγελματική ομάδα καλαθοσφαίρισης με έδρα το Ιζμίτ στην επαρχία Κοτζαέλι της Τουρκίας. Ιδρύθηκε το 1975 και αγωνίστηκε στο Πρωτάθλημα Τουρκίας, ενώ κατάφερε δύο φορές να φτάσει στον τελικό του Κυπέλλου Τουρκίας, το 1992 και το 1993, χωρίς να καταφέρει να το κατακτήσει. Το 1993, η εταιρεία Nasaş, η οποία κατείχε τα δικαιώματα της ομάδας, αντιμετώπιζε οικονομικά προβλήματα με αποτέλεσμα να κηρύξει πτώχευση. Την ίδια χρονιά η εταιρεία Ülker αγόρασε τα δικαιώματα της ομάδας μετονομάζοντάς την σε Ούλκερσπορ.

## Επιτυχίες

**Κύπελλο Τουρκίας**
* Φιναλίστ (2): 1992, 1993

## Παραπομπές


## Εξωτερικοί σύνδεσμοι
* 

Κατηγορία:Τουρκικοί σύλλογοι καλαθοσφαίρισης
Κατηγορία:Ιδρύσεις ομάδων καλαθοσφαίρισης το 1975
Ορθοδοξία στην Κροατία

[thumb|right|250px|Το [Μοναστήρι Γκομίριε.]]
Ο Ορθόδοξος Χριστιανισμός είναι το δεύτερο μεγαλύτερο θρησκευτικό δόγμα της Κροατίας, καθώς ο Ρωμαιοκαθολικισμός υπερισχύει και βρίσκεται στην πρώτη θέση. Πάνω από 190.000 άνθρωποι, που διαμορφώνουν 4,44% του συνολικού κροατικού πληθυσμού, ασπάζονται την ανατολική ορθόδοξη πίστη.

Η Ορθοδοξία στην Κροατία αντιπροσωπεύεται πρωτίστως από τη Σερβική Ορθόδοξη Εκκλησία, η οποία κατέχει το μεγαλύτερο μέρος των πιστών της ορθόδοξης χριστιανικής εκκλησίας στη χώρα. Άλλες σημαντικές εκκλησίες στην Κροατία είναι η Βουλγαρική Ορθόδοξη Εκκλησία και η Σλαβομακεδονική Ορθόδοξη Εκκλησία. Αυτές οι τρεις εκκλησίες αναγνωρίζονται επίσημα από το κράτος. Στην Κροατία υπάρχουν, επίσης, υποστηρικτές της Ορθόδοξης Εκκλησίας του Μαυροβουνίου. Κατά τη διάρκεια του Δευτέρου Παγκόσμιου Πολέμου, είχε συσταθεί η Κροατική Ορθόδοξη Εκκλησία.

## Στατιστικά
Τα δημοσιευμένα στοιχεία από την κροατική απογραφή πληθυσμού του 2011, περιλάμβανε στοιχεία των εθνοτήτων και των θρησκειών. Σε αυτά τα στοιχεία καταγράφηκαν συνολικά 190.143 ορθόδοξοι οπαδοί (το 4,44% του συνολικού πληθυσμού), οι οποίοι διαιρούνταν στις ακόλουθες εθνοτικές ομάδες:

* 159.530 Ορθόδοξοι Σέρβοι
* 16.647 Ορθόδοξοι Κροάτες
* 2.401 Ορθόδοξοι Σλαβομακεδόνες
* 2.187 Ορθόδοξοι ανά εθνικότητα
* 2.084 Ορθόδοξοι πιστοί ακαθόριστης εθνικότητας
* 1.822 Ορθόδοξοι Μαυροβούνιοι
* 816 Ορθόδοξοι πιστοί άλλων εθνικοτήτων
* 729 Ορθόδοξοι Ρώσοι
* 341 Ορθόδοξοι Ουκρανοί
* 293 Ορθόδοξοι Βόσνιοι
* 158 Ορθόδοξοι Βούλγαροι
* 157 Ορθόδοξοι πιστοί άγνωστης εθνικότητας 
* 147 Ορθόδοξοι Ρουμάνοι
* 124 Ορθόδοξοι πιστοί περιφερειακών μελών
* άλλες ξεχωριστές εθνικότητες (κάτω από 100 άτομα η κάθε μια)

## Σέρβοι Ορθόδοξοι
[thumb|right|200px|Το [Μοναστήρι Κρκα.]]
Η Σερβική Ορθόδοξη Εκκλησία στην Κροατία συγκεντρώνει τους πιστούς της κυρίως μεταξύ της σερβικής μειονότητας της χώρας. Στην Κροατία είναι οργανωμένη στις ακόλουθες επαρχίες:

* Μητρόπολη του Ζάγκρεμπ, Λιουμπλιάνα και πάσης Ιταλίας 
* Επαρχία του άνω Κάρλοβατς
* Επαρχία της Σλαβονίας
* Επαρχία του Οσγέκο Πίλιε και Μπαράνια
* Επαρχία της Δαλματίας

Σημαντικές σερβικές ορθόδοξες περιοχές της χώρας περιλαμβάνουν τα εξής μοναστήρια:
* Μοναστήρι Ντράγκοβιτς 
* Μοναστήρι Γκομίριε 
* Μοναστήρι Κομογκοβίνα 
* Μοναστήρι Κρκα 
* Μοναστήρι Κρούπα 
* Μοναστήρι Λεπαβίνα 
* Μοναστήρι Λαζαρίτσα 
* Μοναστήρι Νετζέγιε 
* Μοναστήρι Πέτκε 
* Μοναστήρι Βασιλίγια Οστρόσκογκ

Σημαντικές εκκλησίες είναι οι εξής:

Αρχείο:Православна црква у Загребу.JPG|Ορθόδοξος Καθεδρικός Ναός του Ζάγκρεμπ 
Αρχείο:Rezidencija.dalj.jpg|Εκκλησία του Αγίου Δημητρίου, Ντάι
Αρχείο:Orthodox Church in Karlovac.JPG|Εκκλησία του Αγίου Νικολάου, Κάρλοβατς
Αρχείο:Chiesa Annunziata, Dubrovnik.JPG|Εκκλησία της Αγίας Ευαγγελίστριας, Ντουμπρόβνικ
Αρχείο:Православна црква у Вуковару 02.jpg|Εκκλησία του Αγίου Νικολάου, Βούκοβαρ
Αρχείο:Vinkovci-(20090523)-Crkva Silaska Sv. duha.jpg|Εκκλησία της Πεντηκοστής, Βινκόβσκι


## Παραπομπές


Κατηγορία:Κροατία-επέκταση
Κροατια
Γ΄ κατηγορία ποδοσφαίρου ανδρών Κύπρου 2016-17

Η **Γ΄ κατηγορία Κύπρου 2016-17** αποτέλεσε το 46ο πρωτάθλημα στη Γ΄ κατηγορία ποδοσφαίρου της Κύπρου. Το πρωτάθλημα κέρδισε ο Ποδοσφαιρικός Όμιλος Ξυλοτύμβου 2006 για 1η φορά στην ιστορία του.

## Σύστημα διεξαγωγής
Στο πρωτάθλημα της Γ΄ κατηγορίας 2016-17 συμμετείχαν 16 ομάδες. Όλες οι ομάδες αναμετρήθηκαν αναμεταξύ τους από δύο φορές, μία εντός και μία εκτός έδρας. Πρωταθλήτρια ανακηρύχθηκε η ομάδα που συγκέντρωσε τους περισσότερους βαθμούς. Οι τρεις πρώτες ομάδες προβιβάστηκαν στο πρωτάθλημα Β΄ κατηγορίας 2017-18. Οι τρεις τελευταίες ομάδες υποβιβάστηκαν στο πρωτάθλημα Επίλεκτη κατηγορία ΣΤΟΚ 2017-18.

### Σύστημα βαθμολόγησης
Η νίκη βαθμολογείται με 3 βαθμούς και η ισοπαλία με 1 βαθμό ενώ η ήττα δεν δίνει κανένα βαθμό.

## Αλλαγές σε σχέση με την [[Γ΄ κατηγορία ποδοσφαίρου ανδρών Κύπρου 2015-16|περίοδο 2015-16]]
;Ομάδες που δεν συμμετείχαν στο πρωτάθλημα
Ομάδες που προήχθησαν στην Β΄ κατηγορία ποδοσφαίρου ανδρών Κύπρου 2016-17
* Ακρίτας Χλώρακας
* Αλκή Ορόκλινη
* Εθνικός Άσσιας

Ομάδες που διαβαθμίστηκαν στην Επίλεκτη κατηγορία ΣΤΟΚ 2016-17
* Κούρης Ερήμης
* Αμαθούς Αγίου Τύχωνα

;Ομάδες που συμμετείχαν στο πρωτάθλημα
Ομάδες που διαβαθμίστηκαν από τη Β΄ κατηγορία 2015-16
* Ελπίδα Ξυλοφάγου
* Διγενής Βορόκλινης

Από τη Β΄ κατηγορία 2015-16 είχε υποβιβαστεί και ο Νίκος & Σωκράτης Ερήμης. Ωστόσο, αποχώρησε πριν την έναρξη του πρωταθλήματος Γ΄ κατηγορίας 2016-17. Τη θέση του πήρε η 14η ομάδα του πρωταθλήματος Γ΄ κατηγορίας 2015-16, ΑΠΕΠ Πιτσιλιάς, η οποία είχε υποβιβαστεί στην Επίλεκτη κατηγορία ΣΤΟΚ 2016-17.

Ομάδες που προήχθησαν από την Επίλεκτη κατηγορία ΣΤΟΚ 2015-16
* Λειβαδιακός/Σαλαμίνα Λειβαδιών
* Πέγεια 2014
* ΑΕΝ

## Ομάδες, στάδια και τοποθεσίες
Στον πιο κάτω πίνακα παρουσιάζονται οι ομάδες που συμμετείχαν στο πρωτάθλημα και τα στάδια που χρησιμοποίησαν.

## Βαθμολογία
Η τελική βαθμολογία του πρωταθλήματος ήταν:

Κανόνες βαθμολογίας: 1ος Βαθμοί, 2ος Μεταξύ των ισόβαθμων ομάδων αγώνες (i. Βαθμοί από τα μεταξύ των ισόβαθμων ομάδων παιχνίδια, ii. Διαφορά τερμάτων σε μεταξύ των ισόβαθμων ομάδων παιχνίδια, iii. Καλύτερη εκτός έδρας επίθεση στα μεταξύ των ισόβαθμων ομάδων παιχνίδια), 3ος Γενική διαφορά τερμάτων, 4ος Καλύτερη επίθεση.

Πηγή: Βαθμολογία


Ισοβαθμίες:
αΟρμήδεια-ΑΠΕΠ 3-1, ΑΠΕΠ-Ορμήδεια 1-0


## Αποτελέσματα
Ο πίνακας που ακολουθεί παρουσιάζει τα αποτελέσματα των αγώνων του πρωταθλήματος:

Πηγή: Πρωτάθλημα Γ΄ Κατηγορίας 16/17

## Παραπομπές


## Πηγές

## Εξωτερικοί σύνδεσμοι
*

## Δείτε επίσης

* Γ΄ κατηγορία ποδοσφαίρου ανδρών Κύπρου
* Κύπελλο Γ΄ κατηγορίας και Επίλεκτης κατηγορίας ΣΤΟΚ 2016-17
* Ποδόσφαιρο στην Κύπρο
* Σύστημα ποδοσφαιρικών πρωταθλημάτων Κύπρου

Κατηγορία:Γ΄ κατηγορία ποδοσφαίρου ανδρών Κύπρου
Κατηγορία:Εγχώρια ποδοσφαιρικά πρωταθλήματα 2016–2017
Ούλκερσπορ

Η **Ούλκερσπορ** (τουρκικά: *Ülkerspor*), γνωστή ως **Ούλκερ** (Ülker), ήταν επαγγελματική ομάδα καλαθοσφαίρισης με έδρα την Κωνσταντινούπολη της Τουρκίας. Διεξήγαγε τους εντός έδρας αγώνες της στο Αμπντί Ιπεκτσί Σπορ Σαλονού, χωρητικότητας 12.270 θεατών.

## Ιστορία
Η Ούλκερσπορ δημιουργήθηκε το 1993, όταν η εταιρεία Ülker αγόρασε τα δικαιώματα της Νασάς. Η ομάδα κέρδισε τέσσερα Πρωταθλήματα Τουρκίας, πέντε Σούπερ Καπ Τουρκίας και τρία Κύπελλα Τουρκίας. Επίσης, έφτασε στα ημιτελικά της Ευρωλίγκας πέντε φορές. Σ' αυτήν αγωνίστηκαν κορυφαίοι καλαθοσφαιριστές συμπεριλαμβανομένων των Χαρούν Ερντενάι, Ιμπραήμ Κουτλουάι, Μάικλ Άντερσον, Ορχούν Ενέ, Κέβιν Ράνκιν και Μιρσάντ Τουρκσάν.

Το 2006, η εταιρεία Ülker η οποία κατείχε τα δικαιώματα της ομάδας, αποφάσισε τη συγχώνευση της με τη Φενέρμπαχτσε, ενώ ως αντικαταστάτρια ομάδα δημιούργησε την Άλπελα.

## Επιτυχίες

***[[Πρωτάθλημα Καλαθοσφαίρισης Τουρκίας|Πρωτάθλημα Τουρκίας]]**
****Πρωταθλήτρια (4):** 1995, 1998, 2001, 2006
***Κύπελλο Τουρκίας**
****Κυπελλούχος (3):** 2003, 2004, 2005
***Σούπερ Καπ**
****Νικήτρια (6):** 1995, 2001, 2002, 2003, 2004, 2005

## Λογότυπο
Το λογότυπο της ομάδας έχει εξελιχθεί με το πέρασμα του χρόνου.


 Ülkerspor-logo.png|Έως το 2012
 Ülkerspor logo.png|2012–2006


## Παραπομπές


## Εξωτερικοί σύνδεσμοι
* 

Κατηγορία:Τουρκικοί σύλλογοι καλαθοσφαίρισης
Κατηγορία:Ιδρύσεις ομάδων καλαθοσφαίρισης το 1993
Κεντρική Τράπεζα της Βοσνίας-Ερζεγοβίνης

Η **Κεντρική Τράπεζα της Βοσνίας-Ερζεγοβίνης** (σερβικά: *Централна банка Босне и Херцеговине*), βοσνιακά: *Centralna banka Bosne i Hercegovine*, κροατικά: *Središnja banka Bosne i Hercegovine*) είναι η κεντρική τράπεζα της Βοσνίας-Ερζεγοβίνης και βρίσκεται στην πρωτεύουσα της χώρας το Σαράγιεβο.

Η κεντρική τράπεζα της Βοσνίας-Ερζεγοβίνης συστάθηκε σύμφωνα με το νόμο που εγκρίθηκε από την Κοινοβουλευτική Συνέλευση της Βοσνίας-Ερζεγοβίνης, στις 20 Ιουνίου 1997. Άρχισε τη λειτουργία της στις 11 Αυγούστου 1997.

Ρόλος της είναι να διατηρεί τη νομισματική σταθερότητα με την έκδοση του εσωτερικού νομίσματος σύμφωνα με τη ρύθμιση του νομισματικού συμβουλίου με την ολική κάλυψη στα ελεύθερα μετατρέψιμα κεφάλαια συναλλάγματος, κάτω από τη σταθερή συναλλαγματική ισοτιμία (1 Μετατρέψιμο μάρκο Βοσνίας και Ερζεγοβίνης=0,51129 ΕΥΡΩ). Η κεντρική τράπεζα καθορίζει και ελέγχει την εφαρμογή της νομισματικής πολιτικής της χώρας, υποστηρίζει και διατηρεί τα κατάλληλα συστήματα πληρωμής και διακανονισμού και συντονίζει τις δραστηριότητες των τραπεζικών οργανισμών της χώρας, στις οποίες χορηγεί τις σχετικές άδειες και τις επιβλέπει.

Η Κεντρική Τράπεζα της Βοσνίας και Ερζεγοβίνης διαθέτει το κεντρικό γραφείο, τρεις βασικές υπηρεσίες και δύο υποκαταστήματα. Το κεντρικό γραφείο της Κεντρικής Τράπεζας της Βοσνίας και Ερζεγοβίνης είναι στο Σαράγιεβο. Οι κύριες υπηρεσίες της είναι η κύρια υπηρεσία του Σαράγιεβο, η κύρια τράπεζα της Σερβικής Δημοκρατίας («CBBH Μπάνια Λούκα») και η κύρια υπηρεσία του Μόσταρ. Τα υποκαταστήματα της είναι το υποκατάστημα στην Μπράτσκο και η κύρια τράπεζα της Σερβικής Δημοκρατίας στο Πάλε.

Το ανώτερο σώμα της κεντρικής τράπεζας της Βοσνίας-Ερζεγοβίνης είναι το κυβερνητικό συμβούλιο, το οποίο είναι υπεύθυνο για την καθιέρωση και τη επίβλεψη της νομισματικής πολιτικής, την οργάνωση και τις στρατηγικές της κεντρικής τράπεζας, οι οποίες πρέπει να βρίσκονται σύμφωνες με τις εξουσίες που δίνονται στο συμβούλιο από το νόμο. Το κυβερνητικό συμβούλιο αποτελείται από πέντε άτομα που διορίζονται από τον πρόεδρο της κεντρικής τράπεζας για μια εξαετή θητεία. Το κυβερνητικό συμβούλιο διορίζει ένα από τα μέλη του ως κυβερνήτη.

Ο σημερινός κυβερνήτης της κεντρικής τράπεζας της Βοσνίας-Ερζεγοβίνης είναι ο Σενάντ Σόφτιτς.

Στη διαχείριση της κεντρικής τράπεζας κύρια όργανα είναι ο κυβερνήτης και οι τρεις υποκυβερνήτες, διορισμένοι από τον κυβερνήτη με την έγκριση του κυβερνητικού συμβουλίου. Ο στόχος της διαχείρισης είναι η ενεργός διαχείριση των υποθέσεων της κεντρικής τράπεζας. Κάθε υποκυβερνήτης είναι άμεσα αρμόδιος για τις λειτουργίες ενός τομέα της κεντρικής τράπεζας.

## Κυβερνήτες
* Πέτερ Νίτσολ (20 Ιουνίου 1997 – 31 Δεκεμβρίου 2004)
* Κεμάλ Κοζάριτς (1 Ιανουαρίου 2005 – 11 Αυγούστου 2015)
* Σενάντ Σόφτιτς (11 Αυγούστου 2015 - σήμερα)

## Παραπομπές


## Εξωτερικοί σύνδεσμοι

*επίσημη ιστοσελίδα
*Νομοθεσία της Κεντρικής Τράπεζας

Βοσνίας
Κατηγορία:Οικονομία της Βοσνίας και Ερζεγοβίνης
Μήκιστος κεφαλικός μυς

Ο **μήκιστος κεφαλικός μυς** αποτελείται από μικρούς τένοντες, οι οποίοι εκφύονται από τις εγκάρσιες αποφύσεις των άνω θωρακικών σπονδύλων (Θ4-Θ5) και τις αρθρικές αποφύσεις των αυχενικών σπονδύλων (Α4-Α7) και καταφύονται στο οπίσθιο χείλος του μαστοειδούς, κάτω από τον σπληνιοειδή κεφαλικό και τον στερνοκλειδομαστοειδή μυ. Με ενέργεια του μήκιστου κεφαλικού μυός προκαλείται έκταση του κορμού και της κεφαλής και στροφή του κεφαλιού. Ο μυς νευρώνεται από οπίσθιους κλάδους νωτιαίων νεύρων.

## Πηγές
* 

Κατηγορία:Μυϊκό σύστημα
Σνιέζκα

thumb|250px|Άποψη του βουνού
Το **Σνιέζκα** ή **Σνέζκα** (τσεχικά: *Sněžka*, πολωνικά: *Śnieżka*, *Schneekoppe* στα γερμανικά) είναι βουνό στα σύνορα Τσεχίας και Πολωνίας. Με ύψος 1.603,3 μέτρα, η κορυφή του είναι το ψηλότερο σημείο στη Τσεχία, στα όρη Κρκόνοσε (γιγάντια όρη) και σε ολόκληρα τα σουδητικά όρη. Το ψηλότερο σημείο της κορυφής βρίσκεται στην πολωνική πλευρά, λίγα μέτρα δυτικά από το εξωκλήσι του Αγίου Λαυρεντίου. Υπάρχει σύνδεση μέσω τελεφερίκ, μήκους 4,5 χιλιομέτρων, από το Πετς ποντ Σνέσκου με την κορυφή. Καθώς το Σνιέζκα είναι το ψηλότερο βουνό στην ευρύτερη περιοχή, η κορυφή του προσφέρει ανεμπόδιστη πανοραμική θέα και αποτελεί τουριστικό προορισμό, ο οποίος προσβάσιμος μέσω μονοπατιών τα οποία είναι κατάλληλα και για ποδηλασία.

## Ιστορία
Η πρώτη καταγεγραμμένη αναφορά αναρρίχησης στην κορυφή χρονολογείται από το 1456, από ένα Βενετό έμπορο ο οποίος έψαχνε για πολύτιμους λίθους. Σύντομα δημιουργήθηκαν στο βουνού οι πρώτοι οικισμοί, από μεταλλωρύχους οι οποίοι εξόρισαν τα αποθέματα του βουνού σε χαλκό, σίδηρο και αρσενικό. Τα μεταλλευτικά φρεάτια, με συνολικό μήκος 1,5 χιλιόμετρα, σώζονται μέχρι σήμερα.

Το παλαιότερο όνομα του βουνού στα γερμανικά Ρίζεμπεργκ («γιγάντιο όρος»), αναφέρεται από τον Αγκρικόλα το 1546. Δεκαπέντε χρόνια αργότερα, το όνομα εμφανίζεται σε χάρτη της Σιλεσίας του Μάρτιν Χέλβιγκ. Το όνομα αργότερα άλλαξε σε Ρισενκόπε («γιγάντια κορυφή») και εν τέλει σε Σνίκοπε («χιονισμένη κορυφή»). Στα τσεχικά, το βουνό αρχικά ονομαζόταν Πάχρμπεκ Σνέσνι. Το όνομα Σνιέζκα ή Σνέσοβκα, σημαίνει χιονισμένο ή χιονοσκεπές, το οποίο υιοθετήθηκε το 1823. Στα πολωνικά, το βουνό είχε το όνομα Γκόρα Ολμπρζίμια, που σημαίνει «γιγάντιο βουνό».

## Κτίρια στην κορυφή
thumb|250px|Η κορυφή το 1900
Στην πολωνική πλευρά βρίσκεται ένα δισκόμορφο παρατηρητήριο και εστιατόριο που χτίστηκε το 1974, ένας μετεωρολογικός σταθμός και το εξωκλήσι του Αγίου Λαυρεντίου. Στην τσεχική πλευρά βρίσκονται τα ερείπια της Βοημικής καλύβας, ένα ταχυδρομικό γραφείο και ο σταθμός του τελεφερίκ που συνδέει την κορυφή με το χωριό Πετς ποντ Σνέσκου στους πρόποδες του βουνού.

Το εξωκλήσι του αγίου Λαυρεντίου, ύψους 14 μέτρων, κατασκευάστηκε την περίοδο 1665 - 1681 και κατασκευή του αποδίδεται στο αριστοκράτη Κρίστοφ Λέοπολντ Σχάφγκοτσχ. Οι εργασίες για την κατασκευή είχαν ξεκινήσει από το 1653, αλλά σταμάτησαν επειδή η έκταση ήταν ιδιοκτησία του κόμη Χούμπρεχτ Τσέρνιν. Η διαμάχη διήρκησε για 11 χρόνια, με αποτέλεσμα η κατασκευή να αρχίσει το 1665. Θρησκευτικές τελετές τελούνταν πέντε φορές το χρόνο. Το ξωκκλήσι έκλεισε το 1810 και μέχρι το 1850 λειτουργούσε ως καταφύγιο. Το 1854 καθαγιάστηκε ξανά, αλλά καταστράφηκε αρκετές φορές από φωτιά.

## Παραπομπές


Κατηγορία:Βουνά της Πολωνίας
κατηγορία:Βουνά της Τσεχίας
Κατηγορία:Σύνορα Πολωνίας-Τσεχίας
Κατηγορία:Διεθνή βουνά της Ευρώπης
Ρεββέκα Κιμ

Η **Ρεββέκα Κιμ** (*레베카 김*, 27 Ιανουαρίου 1998) είναι Νοτιοκορεάτισσα αθλήτρια του καλλιτεχνικού πατινάζ. Μαζί με τον παρτενέρ της, Κιρίλ Μίνοφ, η Ρεββέκα είναι εθνική πρωταθλήτρια της Νότιας Κορέας για το 2016 και έκτη σε κατάταξη στο παγκόσμιο πρωτάθλημα εφήβων 2014. Νωρίτερα στην καριέρα της, η Ρεββέκα διαγωνίστηκε στο απλό πατινάζ. Είναι πρωταθλήτρια στο Κύπελλο Νεστλέ Νέσκουικ αρχαρίων για το 2009 και το 2010.

## Προσωπικά Δεδομένα
Η Ρεββέκα μεγάλωσε στη Βίλνιους της Λιθουανίας αλλά κράτησε την Κορεάτικη υπηκοότητα. Μιλάει άπταιστα Ρωσικά, Κορεάτικα, Αγγλικά και Λιθουανικά. Το 2010 μετακόμισε με την οικογένειά της στη Μόσχα της Ρωσίας για την εκπαίδευσή της στο πατινάζ.

## Καριέρα
### Απλό πατινάζ
Η Ρεββέκα ξεκίνησε το καλλιτεχνικό πατινάζ στην ηλικία των 7, και αρχικά διαγωνίστηκε στο απλό πατινάζ. Κέρδισε τον τίτλο των αρχάριων κορασίδων το 2009 στο Πρωτάθλημα της Λιθουανίας. Το 2009, τα Κορεάτικα μέσα ενημέρωσης την «βάπτισαν» ως μία ακόμα Κιμ Γιούνα. Το Φεβρουάριο του 2009, το Κορεάτικο παγκόσμιο δίκτυο KBS έκανε ένα αφιέρωμα στην Ρεββέκα Κιμ.

### Καλλιτεχνικό πατινάζ
#### Παιδικό επίπεδο
Το 2012, η Ρεββέκα ξεκίνησε να διαγωνίζεται στο καλλιτεχνικό πατινάζ με τον παρτενέρ της Κιρίλ Μίνοφ, εκπροσωπώντας τη Νότια Κορέα. Προπονητές τους οι Ιρίνα Ζουκ και ο Αλεξάντερ Σβίνιν. Η Ρεββέκα και ο Κιρίλ εγγραφήκαν στο παιδικό Γκραν Πρι της Διεθνούς Ένωσης Πατινάζ για το 2012-13 για να εκπροσωπήσουν Αυστρία  και Κροατία. Έχασαν τον πρώτο γύρω περιμένοντας την Διεθνή Ένωση πατινάζ (ISU) να δώσει την άδεια της για την αλλαγή χώρας εκπροσώπησης στον Κιρίλ ---- είχε άδεια να εκπροσωπήσει τη Νότια Κορέα την εικοστή πρώτη του Σεπτέμβρη του 2012. Η Ρεββέκα και ο Κιρίλ έπιασαν τη δέκατη θέση στο διεθνές ντεμπούτο τους στην Κροατία. Πληρούσαν τις προϋποθέσεις για τον ελεύθερο χορό πατινάζ στο Παγκόσμιο παιδικό πρωτάθλημα το 2013 στο Μιλάνο και η τελική θέση τους ήταν η εικοστή.

Το Νοέμβρη του 2013, η Ρεββέκα και ο Κιρίλ κέρδισαν το παιδικό καλλιτεχνικό πατινάζ στο κύπελλο της Βόρειας Ρηνανίας-Βεστφαλίας. Ήταν η πρώτη Κορεάτικη ομάδα καλλιτεχνικού πατινάζ που κέρδισε έναν διεθνή διαγωνισμό. Κατατάχθηκαν έκτοι στο Παγκόσμιο παιδικό πρωτάθλημα του 2014 στη Σόφια.

#### Ανώτερο επίπεδο
Η Ρεββέκα και ο Κιρίλ ξεκίνησαν την ανωτέρου επιπέδου σεζόν τους σε μία εκδήλωση της Διεθνούς Ένωσης Πατινάζ διεκδικητικού ύφους(ISU challenger series), το Κύπελλο Νέμπελχορν 2014, όπου κατατάχθηκαν έβδομοι. Έλαβαν 2 αναθέσεις Γκραν Πρι, το Κύπελλο Ροστέλεκομ 2014 και το Τρόφι Έρικ Μπομπαρντ 2014. Η Ρεββέκα και ο Κιρίλ είναι η πρώτη Κορεάτικη ομάδα καλλιτεχνικού πατινάζ που συμμετείχε σε Γκραν Πρι της Διεθνούς Ένωσης Πατινάζ. Στο Ανοιχτό Κύπελλο Βολβο έλαβαν την τρίτη θέση στην τελική κατάταξη και έτσι έγιναν η πρώτη Κορεατική ομάδα που έλαβε μετάλλιο σε εκδήλωση της Διεθνούς Ένωσης Πατινάζ.

## Παραπομπές


Κατηγορία:Λιθουανοί αθλητές
Κατηγορία:Νοτιοκορεάτες αθλητές
Ενωμένη Αντιπολίτευση

Η **Ενωμένη Αντιπολίτευση** (μερικές φορές ονομάζεται **η από κοινού Αντιπολίτευση**) ήταν μια ομάδα που σχηματίστηκε στο Πανενωσιακό Κομμουνιστικό Κόμμα (Μπολσεβίκοι) το 1926 από τους Λέοντα Τρότσκι, Λεβ Κάμενεφ και Γκριγκόρι Ζινόβιεφ ενάντια στον Ιωσήφ Στάλιν. Ζητούσε, ανάμεσα σε άλλα, μεγαλύτερη ελευθερία έκφρασης μέσα στο Κόμμα (στην πραγματικότητα, άρση της Απαγόρευσης των Φραξιών που επιβλήθηκε από τον Λένιν ως προσωρινό μέτρο το 1921) και λιγότερη γραφειοκρατία. Μέχρι αυτή την στιγμή, οι υποστηρικτές του Στάλιν είχαν ήδη ψηφίσει την έξοδο του Τρότσκι από το Πολιτμπιρό.

Η ομαδοποίηση προτάθηκε από την Ομάδα των 15, μια μικρή φράξια γύρω από τον Βλαντιμίρ Σμιρνόφ, που υποστήριζε ότι η Σοβιετική Ένωση δεν ήταν πια εργατικό κράτος. Ένωσαν την Αριστερή Αντιπολίτευση του Τρότσκι και την Αντιπολίτευση Ζινόβιεφ του 1925. Προσχώρησαν επίσης πολλοί πρώην υποστηρικτές της Εργατικής Αντιπολίτευσης.

Η ομάδα του Σμιρνόφ σύντομα έφυγε, λόγω διαφορών μεταξύ αυτών και των υποστηρικτών των Κάμενεφ και Ζινόβιεφ. Πολλοί από την ομάδα Κάμενεφ και Ζινόβιεφ, καθώς επίσης και οι περισσότεροι από την ομάδα της Εργατικής Αντιπολίτευσης είχαν φύγει μέχρι το μέσον του 1927, δίνοντας υποστήριξη στον Στάλιν.

Τον Νοέμβριο του 1927 η Ενωμένη Αντιπολίτευση έκανε διαδήλωση στην Ερυθρά Πλατεία της Μόσχας, μαζί με την χήρα του Λένιν, Κρούπσκαγια. Ωστόσο, η Αντιπολίτευση δεν ήταν σε θέση να κερδίσει την υποστήριξη περισσότερων από μια μικρή μειοψηφία του κόμματος, και διαγράφηκαν τον Δεκέμβριο του 1927 για σύσταση φράξιας. Ο Τρότσκι σχημάτισε την Διεθνή Αριστερή Αντιπολίτευση με τους υπόλοιπους υποστηρικτές, και η Ομάδα των 15 συνέχισε επίσης την αντιπολίτευσή της. Οι υποστηρικτές αυτών των ομάδων σύντομα εξορίστηκαν ή φυλακίστηκαν, και μέχρι το 1940, οι περισσότεροι πρώην υποστηρικτές της Ενωμένης Αντιπολίτευσης, είτε την είχαν αποκηρύξει είτε όχι, εκτελέστηκαν με διαταγές του Στάλιν.

Παρά τις διάφορες προσπάθειες συμφιλίωσης, η Διεθνής Αριστερή Αντιπολίτευση και η Ομάδα των 15 δεν μπόρεσαν να συμφωνήσουν σε μια περαιτέρω πλατφόρμα.

## Πηγές
* Isaac Deutscher. The Prophet Unarmed: Trotsky 1921–1929. Oxford University Press, 1959, ISBN 1-85984-446-4. p.&nbsp;279.

## Δείτε επίσης
* 

Κατηγορία:Πολιτική της Σοβιετικής Ένωσης
Άγιος Νικόλαος Πάφου

Ο **Άγιος Νικόλαος** είναι κοινότητα της επαρχίας Πάφου στην Κύπρο.

## Τοποθεσία
Ο Άγιος Νικόλαος είναι κτισμένος σε απόσταση 47 χιλιομέτρων από την Πάφο και 45 χιλιομέτρων από τη Λεμεσό. Βρίσκεται σε υψόμετρο 730 μέτρων από την επιφάνεια της θάλασσας. Στα βόρεια συνορεύει με το Μηλικούρι, στα βορειοδυτικά με τον Άγιο Ιωάννη, στα δυτικά με την Αρμίνου και τη Φιλούσα, στα νοτιοδυτικά με το Πραιτώρι, στα νότια με το Άρσος, στα ανατολικά με το Φοινί και το Όμοδος και στα βορειοανατολικά με τα Καμινάρια.

## Ιστορία
Τον 9ο αιώνα κατασκευάζεται στην περιοχή το Μοναστήρι του Αγίου Νικολάου. Κοντά στο μοναστήρι κατασκευάζεται η εκκλησία του Αγίου Νικόλαου. Γύρω από την εκκλησία δημιουργείται η κοινότητα Αγίου Νικολάου. Στα μετέπειτα χρόνια η εκκλησία καταστράφηκε. Από τα υλικά της εκκλησίας οικοδομείται νέος ναός στο ίδιο σημείο. Η νέα εκκλησία αφιερώνεται στον Αρχάγγελο Μιχαήλ.  Όταν ξεκίνησε η Τουρκοκρατία στην Κύπρο, οι κάτοικοι της κοινότητας έγιναν Λινοβάμβακοι και ασπάστηκαν τον μουσουλμανισμό. Η εκκλησία παραμελήθηκε. Όλες οι νωπογραφίες καταστράφηκαν, εκτός από αυτήν του Αρχαγγέλου Μιχαήλ.

Από το 1958, οι Τουρκοκύπριοι κάτοικοι ονόμαζαν τον οικισμό *Εσέντεπε*. Μετά την τουρκική εισβολή του 1974, μετακινήθηκαν στο βόρειο τμήμα της Κύπρου, κυρίως στον Άγιο Αμβρόσιο Κερύνειας, τον οποίον ονόμασαν Εσέντεπε. Στον Άγιο Νικόλαο εγκαταστάθηκαν Ελληνοκύπριοι πρόσφυγες.

## Πληθυσμός
Σύμφωνα με τις απογραφές πληθυσμού που πραγματοποιήθηκαν στην Κύπρο, ο πληθυσμός τους Αγίου Νικολάου, ως το 1974, αποτελείτο από Τουρκοκύπριους. Μέχρι το 1960 στην κοινότητα υπήρχαν και μερικοί Ελληνοκύπριοι. Μετά τις διακοινοτικές διαταραχές της περιόδου 1963-64, ο Άγιος Νικόλαος αποτέλεσε κέντρο υποδοχής Τουρκοκυπρίων από τις γειτονικές κοινότητες Κίδασι και Κέδαρες. Μερικοί από αυτούς παρέμειναν στον Άγιο Νικόλαο και μετά το τέλος των εχθροπραξιών.

Ως απάντηση στην τουρκική εισβολή του 1974, Ελληνοκύπριοι μαχητές επιτέθηκαν στην κοινότητα στις 22 Ιουλίου 1974. Οι Τουρκοκύπριοι μαχητές υπερασπίστηκαν για δύο μέρες την κοινότητα, αλλά στο τέλος διέφυγαν μέσω των βουνών. Οι ελληνοκυπριακές δυνάμεις εισήλθαν στην κοινότητα και συνέλαβαν όλους τους Τουρκοκύπριους κατοίκους της, τους οποίους στη συνέχεια ελευθέρωσαν. Μετά από αυτά τα γεγονότα, οι κάτοικοι του Αγίου Νικολάου έφυγαν κρυφά, διαμέσου των βουνών, προς τη βόρεια Κύπρο ή στη Βρετανική Βάση Ακρωτηρίου. Πολλοί εξαγόρασαν την ελευθερία τους από Ελληνοκύπριους στρατιώτες ή οδηγούς ταξί, που τους μετέφεραν στη Νεκρή Ζώνη ή στη Βρετανική Βάση.

Όταν υπογράφτηκε η συμφωνία ανταλλαγής πληθυσμών, οι περισσότεροι κάτοικοι του Αγίου Νικολάου βρίσκονταν ήδη στη βόρεια Κύπρο. Οι υπόλοιποι μεταφέρθηκαν στις 16 Αυγούστου 1975 με τη συνοδεία της UNFICYP. Οι περισσότεροι κάτοικοι του Αγίου Νικολάου εγκαταστάθηκαν στον Άγιο Αμβρόσιο. Μερικοί εγκαταστάθηκαν στη Λευκωσία, στην Κερύνεια, στην Αμμόχωστο και στη Μόρφου.

Στον Άγιο Νικόλαο εγκαταστάθηκαν Ελληνοκύπριοι πρόσφυγες από το βόρειο τμήμα της χώρας.

Ο πίνακας που ακολουθεί παρουσιάζει τον πληθυσμό του χωριού όπως καταγράφηκε στις απογραφές πληθυσμού που έγιναν στην Κύπρο.



## Παραπομπές


## Πηγές
*
*
*

Κατηγορία:Κοινότητες της Επαρχίας Πάφου

Παφος
Ενρίκε Ρόζα

Ο **Ενρίκε Ρόζα** (*Henrique Pereira Rosa *, 18 Ιανουαρίου 1946 - 15 Μαΐου 2013) ήταν πολιτικός από τη Γουινέα-Μπισσάου. Υπήρξε υπηρεσιακός πρόεδρος της αφρικανικής χώρας, από το 2003 ως το 2005.

## Βιογραφία
Γεννήθηκε στην πόλη Μπαφατά το 1946.

### Υπηρεσιακή προεδρία
Στις 28 Σεπτεμβρίου 2003 ανέλαβε υπηρεσιακά την προεδρία της χώρας. Προηγήθηκε το διορισμού του ένα στρατιωτικό πραξικόπημα, με το οποίο ανατράπηκε ο πρόεδρος Κούμπα Ιαλά και οι συνομιλίες με πολιτικούς και στρατιωτικούς υπό τον Βερίσιμο Κορέια Σεάμπρα.

Η υπηρεσιακή κυβέρνηση του Ρόζα είχε την αποστολή να διεξαγάγει εκλογές ώστε να αποκατασταθεί σταδιακά η δημοκρατία στη χώρα. Τον Μάρτιο του 2004 διεξήχθησαν ελεύθερες και δίκαιες εκλογές για κοινοβούλιο. Την επόμενη χρονιά έγιναν και προεδρικές εκλογές σε δύο γύρους (Ιούνιος και Ιούλιος 2005), οι οποίες θεωρήθηκαν επίσης δημοκρατικές και διαφανείς. Στις τελευταίες εκλογές κέρδισε ο Ζοάο Μπερνάρντο Βιέιρα, ενώ ο Ρόζα δεν ήταν υποψήφιος. Ο Ρόζα παρέδωσε την προεδρία στον Βιέιρα την 1η Οκτωβρίου 2005.

Στη συνέχεια ο Ρόζα ήταν ανεξάρτητος υποψήφιος στις προεδρικές εκλογές του 2009, τερματίζοντας στην 3η θέση.

## Θάνατος
Απεβίωσε στις 15 Μαΐου 2013 σε νοσοκομείο του Πόρτο στη βόρεια Πορτογαλία, έπειτα από εννιάμηνη πάλη με τον καρκίνο. Ήταν 67 ετών.

## Παραπομπές


Κατηγορία:Πρόεδροι της Γουινέας-Μπισσάου
Ψήφισμα για την ενότητα του Κόμματος

Το **Ψήφισμα για την Ενότητα του Κόμματος** ήταν πρόταση ψηφίσματος του Βλαντιμίρ Λένιν που κατατέθηκε, συζητήθηκε και υπερψηφίστηκε κατά τη διάρκεια του 10ου συνεδρίου του Κομμουνιστικού Κόμματος Ρωσίας (μπ.), τον Μάρτιο του 1921. Η απόφαση αφορούσε την απαγόρευση των φραξιών μέσα στο Κομμουνιστικό Κόμμα, και επιβλήθηκε λόγω των ιδιαιτέρων συνθηκών της εποχής. (τέλος Εμφυλίου πολέμου  - αντεπανάσταση της Κροστάνδης)

Συγκεκριμένα, ήδη από το 9ο Συνέδριο του Κόμματος, το 1920 είχε ξεσπάσει έντονη διαφωνία για το ρόλο των συνδικάτων στην δικτατορία του προλεταριάτου κατά την εκβιομηχάνιση της χώρας.  Η διαφωνία πήρε μεγάλες διαστάσεις, δημιουργώντας τρεις πολιτικές ομάδες που η κάθε μια κατέθεσε τη δική της πλατφόρμα θέσεων : η πλατφόρμα της Εργατικής Αντιπολίτευσης, η πλατφόρμα των Δέκα  και η πλατφόρμα Τρότσκι - Μπουχάριν. 

Ο Λένιν τελειοποιώντας την ιδέα του δημοκρατικού συγκεντρωτισμού , ζήτησε από τις αντιπολιτευόμενες ομάδες την συνέχιση της λειτουργίας τους ως δεξαμενές σκέψης, ή φιλοσοφικού προβληματισμού αλλά την παύση αντιπολιτευτικών ενεργειών.

## Παραπομπές


## Εξωτερικοί σύνδεσμοι

Κατηγορία:Κομμουνιστικό Κόμμα της Σοβιετικής Ένωσης
Κατηγορία:Κομμουνισμός
Κατηγορία:1921
UA:PBC

Η **NTU** (Εθνική Τηλεοπτική Εταιρεία της Ουκρανίας, ουκρανικά: Національна Телекомпанія України - Natsionalna Telekompaniya Ukrayiny) είναι ο δημόσιος τηλεοπτικός φορέας της Ουκρανίας. Το Pershyi Natsionalnyi είναι το κύριο κανάλι της εταιρίας και καλύπτει σχεδόν το 97% του πληθυσμού. Το πρόγραμμα του καναλιού είναι ισορροπημένο αφού προσανατολίζεται σε όλες τις κοινωνικές ομάδες αλλά και των εθνικών μειονοτήτων. Το 2012 μαζί με την Telewizja Polska συνδιοργάνωσαν το Ευρωπαϊκό Πρωτάθλημα Ποδοσφαίρου 2012. Το 2005 διοργάνωσε την Eurovision ενώ νίκησε για δεύτερη φορά το 2016 και την ξαναδιοργάνωσε το 2017.

## Εξωτερικοί σύνδεσμοι
* 

Κατηγορία:Ουκρανία
Τομ Άποστολ

Ο **Τομ Μάικ Άποστολ** (αγγλικά: *Tom Mike Apostol*, 20 Αυγούστου 1923 – 8 Μαΐου 2016) ήταν Αμερικανός μαθηματικός, με ειδικότητα στην ανάλυση και στην αναλυτική θεωρία των αριθμών, και καθηγητής στο Τεχνολογικό Ινστιτούτο της Καλιφόρνια (Κάλτεκ).

## Ζωή και έργο
Ο Άποστολ γεννήθηκε στην κωμόπολη Χέλπερ της Γιούτα. Οι γονείς του, Εμμανουήλ Αποστολόπουλος και Ευφροσύνη Παπαθανασοπούλου, ήταν Έλληνες μετανάστες. Το ονοματεπώνυμο του Εμμανουήλ συντομεύθηκε σε «Μάικ Άποστολ» όταν απέκτησε την αμερικανική υπηκοότητα και ο Τομ κληρονόμησε αυτό το αμερικανοποιημένο επώνυμο.

Ο Τομ Άποστολ πήρε αρχικά πτυχίο χημικού μηχανικού το 1944 και στη συνέχεια μάστερ στα μαθηματικά από το Πανεπιστήμιο της Ουάσινγκτον το 1946 και διδακτορικό στα μαθηματικά από το Πανεπιστήμιο της Καλιφόρνιας στο Μπέρκλεϋ το 1948. Η σταδιοδρομία του, εξ ολοκλήρου πανεπιστημιακή, ήταν στο Μπέρκλεϋ, στο MIT και στο Κάλτεκ. Υπήρξε συγγραφέας αρκετών πανεπιστημιακών συγγραμμάτων που άσκησαν μεγάλη επίδραση, τόσο σε προπτυχιακό όσο και σε μεταπτυχιακό επίπεδο.

Ο Άποστολ ήταν ο δημιουργός και διευθυντής του Προγράμματος MATHEMATICS!, το οποίο παράγει κλιπ που παρουσιάζουν βασικά θέματα των μαθηματικών της δευτεροβάθμιας εκπαιδεύσεως. Ο Άποστολ βοήθησε στην εκλαΐκευση του «οπτικού απειροστικού λογισμού» που επινόησε ο Μαμικόν Μνατσακανιάν, με τον οποίο είχει συνεργασθεί στην εκπόνηση πολλών εργασιών. Ο Άποστολ παρείχε επίσης επιστημονικό περιεχόμενο για μία σειρά τηλεοπτικών ντοκιμαντέρ-διαλέξεων εισαγωγικής φυσικής με τίτλο *Το μηχανικό Σύμπαν*, που επαινέθηκε ιδιαίτερα.

Το 2001 ο Τομ Άποστολ εκλέχθηκε αντεπιστέλλον μέλος της Ακαδημίας Αθηνών, ενώ τιμήθηκε τρεις φορές με Βραβείο Λέστερ Φορντ (το 2005, το 2008 και το 2010). Τέλος, το 2012 έγινε εταίρος της Αμερικανικής Μαθηματικής Εταιρείας.

## Εργογραφία
* *Mathematical Analysis: A modern approach to advanced calculus*, (1957) Addison-Wesley, ISBN 0-201-00288-4
* *Introduction to Analytic Number Theory*, (1976) Springer-Verlag, Νέα Υόρκη. ISBN 0-387-90163-9
* *Modular Functions and Dirichlet Series in Number Theory*, (1990) Springer-Verlag, Νέα Υόρκη. ISBN 0-387-90185-X
* *Calculus, Volume 1, One-variable calculus, with an introduction to linear algebra*, (1967) Wiley, ISBN 0-536-00005-0, ISBN 978-0-471-00005-1
* *Calculus, Volume 2, Multi-variable calculus and linear algebra with applications to differential equations and probability*, (1969) Wiley, ISBN 0-471-00008-6
* *The Mechanical Universe: Mechanics and Heat, Advanced Edition* ISBN 0-521-30432-6 (με τους Steven C. Frautschi, Richard P. Olenick και David L. Goodstein)
* *New Horizons in Geometry* ISBN 088385354X (με τον Mamikon Mnatsakanian)

## Παραπομπές


## Εξωτερικοί σύνδεσμοι
* Tom M. Apostol, Professor of Mathematics, Emeritus, Caltech
* A VISUAL Approach to CALCULUS problems
* Ο Τομ Άποστολ στην IMDb
* Το Πρόγραμμα MATHEMATICS!

Κατηγορία:Αμερικανοί μαθηματικοί
Κατηγορία:Ελληνοαμερικανοί επιστήμονες
Κατηγορία:Αντεπιστέλλοντα μέλη της Ακαδημίας Αθηνών
Κατηγορία:Μαθηματικοί του 20ού αιώνα
Κατηγορία:Μαθηματικοί του 21ου αιώνα
Άλπελα Σπορ Κουλουμπού

Η **Άλπελα** (τουρκικά: *Alpella*) ήταν επαγγελματική ομάδα καλαθοσφαίρισης με έδρα την Κωνσταντινούπολη της Τουρκίας. Ο σύλλογος ιδρύθηκε ως διάδοχος της Ούλκερσπορ, όταν η εταιρεία Ülker, η οποία κατείχε τα δικαιώματα του συλλόγου, αποφάσισε τη συγχώνευση της Ούλκερσπορ με τη Φενέρμπαχτσε.

Η Άλπελα αγωνίστηκε στον τελικό του Σούπερ Καπ Τουκίας εναντίον της Εφές Πίλσεν το 2006. Επίσης, αγωνίστηκε για δύο συνεχείς περιόδους, 2006–07 και 2007–08, στο Πρωτάθλημα Τουρκίας. Έπειτα από τον υποβιβασμό της στη δεύτερη κατηγορία, τα δικαιώματα της ομάδας αγόρασε η Τραμπζονσπόρ η οποία και πήρε τη θέση της στο πρωτάθλημα.

## Παραπομπές


## Εξωτερικοί σύνδεσμοι
* 

Κατηγορία:Τουρκικοί σύλλογοι καλαθοσφαίρισης
Κατηγορία:Ιδρύσεις ομάδων καλαθοσφαίρισης το 2006
Αίμων της Σαβοΐας

Ο *Αίμων* (15 Δεκεμβρίου 1291 - 22 Ιουνίου 1343) ήταν κόμης της Σαβοΐας (1329-1343). Ήταν δευτερότοκος υιός τού Αμεδαίου Ε' κόμη της Σαβοΐας και της Σιβύλλας του Μπωζέ.

## Βιογραφία
Το 1321 επέβλεψε τις πολιορκητικές μηχανές κατά την πολιορκία της Κορμπιέρ. Από το 1323 ήταν κύριος του Μπρέσε, υποτελής του μεγαλύτερου αδελφού του Εδουάρδου. Ως νεότερος υιός σχεδίαζε μια εκκλησιαστική σταδιοδρομία και το 1329 ήταν στην Αβινιόν, κοντά στον πάπα Ιωάννη ΚΒ', όταν απεβίωσε ο Εδουάρδος.

Τη διαφορά του με τον ανιψιό του Αμεδαίο Γ' κόμη της Γενεύης την αντιμετώπισε με τη σύσταση επιτροπής. Η εδαφική διαμάχη συνεχιζόταν για γενιές και λύθηκε με διαπραγματεύσεις από τον Αίμονα, γι΄αυτό και ονομάστηκε ο *Ειρηνοποιός*. Επίσης η Ιωάννα, κόρη του Εδουάρδου, διεκδικούσε την κομητεία της Σαβοΐας. Αν και δεν υπήρξε ποτέ γυναίκα κόμισσα στη Σαβοΐα, ίσχυε δηλ. ο Σαλικός νόμος, ο άνδρας της Ιωάννης Γ΄ των Ντρε δούκας της Βρετάνης υπερασπίστηκε το αίτημά της. Ο διακανονισμός επιτεύχθηκε με την πληρωμή ενός ποσού στην Ιωάννα, που σε αντάλλαγμα παραιτήθηκε των αξιώσεών της.
 

Η παλιές εδαφικές διαφορές με τον Guigues Η' κόμη του Βιενουά οδήγησε σε πόλεμο, που στην πολιορκία της Λα Περιέρ ο κόμης σκοτώθηκε και τον διαδέχθηκε ο αδελφός του Ουμβέρτος Β' κόμης του Βιενουά. Τότε ο Φίλιππος ΣΤ' Βαλουά μεσολάβησε για ανακωχή, διότι ήθελε τον Αίμονα σύμμαχό του στον Εκατονταετή Πόλεμο. Επίσης και ο αντίπαλος του Φιλίππου ΣΤ', ο Εδουάρδος Γ΄ της Αγγλίας τον ζήτησε σύμμαχο, αλλά καθώς ο Αίμων είχε κτήσεις στη Νορμανδία και στην Αγγλία και ήταν υποτελής και των δύο, απάντησε πως δεν μπορούσε.

Το 1330 ίδρυσε γραφείο καγκελαρίας για τη διαχείριση των επίσημων εγγράφων. Επέκτεινε το παλαιό ταφικό παρεκκλήσιο της μονής Ωτεκόμπε κατά τα έτη 1331-42.  Το 1340 όρισε δικαστές για τον χειρισμό των προσφυγών σε υποθέσεις μεταξύ των καστελάνων και του ιδίου.

Η σύζυγός του Γιολάντα απεβίωσε κατά τον τοκετό του 5ου τέκνου τους το 1342 και το επόμενο έτος απεβίωσε και ο ίδιος. Ετάφη στο παρεκκλήσιο της μονής Ωτεκόμπε.

## Οικογένεια
Είχε 9 εκτός γάμου τέκνα πριν νυμφευτεί:
* (νόθος) Ουμβέρτος, νόθος της Σαβοΐας.
* (νόθος) Οζέρ της Σαβοΐας.

Το 1330 νυμφεύτηκε τη Γιολάντα Παλαιολογίνα, κόρη του Θεοδώρου Α΄ μαρκήσιου του Μομφερράτου. Είχαν επιζώντα τέκνα:
* Αμεδαίος ΣΤ΄ 1334-1383, διαδέχθηκε τον πατέρα του
* Λευκή 1336-1388, παντρεύτηκε τον Γκαλεάτσο Β΄ Βισκόντι δούκα του Μιλάνου.

## Πρόγονοι


## Πηγές
* Cox, Eugene L. (1967). The Green Count of Savoy. Princeton, New Jersey: Princeton University Press. LCCN 67-11030.
* Hourihane, Colum (2012). The Grove Encyclopedia of Medieval Art and Architecture. Vol. 1. Oxford University Press.

## Εικόνες

File:Pečeť Aymona Savojského.png|Σφραγίδα του Αίμονα
File:Aymon Savojský.jpg|Ο Αίμων ως ιππότης
File:Aimone di Savoia.jpg|Ο Αίμων σε χαλκογραφία
File:Aymon Savojský s manželkou.jpg|Επιτάφιο μνημείο του Αίμονα και της συζύγου του
File:Aimone di Savoia and Iolanda dei Monferrato.jpg|Ο Αίμων και η σύζυγός του Γιολάντα Παλαιολογίνα


Κατηγορία:Οίκος της Σαβοΐας
Εθνικό Πάρκο του Γκομπουστάν

To **Εθνικό Πάρκο του Γκομπουστάν** (αζερικά: *Qobustan Milli Parkı*), επισήμως Πολιτιστικό Τοπίο Τέχνης των Βράχων του Γκομπουστάν, είναι ορεινή περιοχή στο νοτιοανατολικό άκρο της οροσειράς του Καυκάσου, στο Αζερμπαϊτζάν. Το πάρκο βρίσκεται δυτικά του Γκομπουστάν, περίπου 65 χιλιόμετρα νοτιοδυτικά του κέντρου του Μπακού, στη δυτική όχθη της Κασπίας. Το όνομα προέρχεται από τις βαθιές χαράδρες (στα αζερικά: gobu) της περιοχής του πάρκου.

Το 1966, το Γκομπουστάν ανακηρύχθηκε εθνικό ιστορικό μνημείο του Αζερμπαϊτζάν με στόχο να προστατευθούν τα αρχαία ανάγλυφα, τα ηφαίστεια λάσπης και οι λίθοι γνωστοί ως Γκαβάλ Ντας στην περιοχή. Το 2007, το Γκομπουστάν ανακηρύχθηκε μνημείο παγκόσμιας κληρονομιάς από την UNESCO λόγω της ποιότητας και της πυκνότητας των τέχνης των βράχων στο πάρκο, όπου απεικονίζει πρωτόγονους ανθρώπους, τελετουργίες, σκηνές κυνηγιού και μαχών, τη πανίδα και χλωρίδα της περιοχής και τον τρόπο ζωής στην προϊστορική εποχή καθώς και τον Ήλιο και τα αστέρια. Ανάμεσα στα ανάγλυφα των ζώων ξεχωρίζουν θαλάσσια είδη τα οποία σήμερα δεν είναι παρόντα στη Κασπία θάλασσα, όπως φάλαινες και δελφίνια.

Στο πάρκο σώζονται περίπου 6.000 ανάγλυφα τα οποία χρονολογούνται από 40.000 έως 5.000 χρόνια πριν. Ο χώρος περιλαμβάνει επίσης κατοικημένα σπήλαια, οικισμούς και χώρους ταφής, οι οποίοι χρονολογούνται από το τέλος της τελευταίας εποχής των παγετώνων, από την παλαιολιθική εποχή μέχρι τον Μεσαίωνα. Ο χώρος έχει έκταση 537 εκτάρια και ανήκει στο ευρύτερο καταφύγιο του Γκομπουστάν. Τα ανάγλυφα ανακαλύφθηκαν τυχαία το 1930 από εργάτες οι οποίοι δούλευαν σε ένα λατομείο στην περιοχή. Η πρώτη αρχαιολογική έρευνα στην περιοχή έλαβε χώρα το 1939. Το 1948, ο Ισχάγκ Τζαφαρζαντέχ, ένας από τους πρωτοπόρους αρχαιολόγους και εθνογράφους του Αζερμπαϊτζάν, ανακάλυψε στο Γκομπουστάν μια επιγραφή στα λατινικά, η οποία χρονολογείται στην εποχή του Δομιτιανού (81-96 μ.Χ.), αναφερόμενη στην 12η Λεγεώνα. Αυτή η επιγραφή είναι το ανατολικότερο γνωστό ρωμαϊκό εύρημα. Μια άλλη επιγραφή στα περσικά η οποία χρονολογείται από τον 14ο αιώνα και αναφέρει ότι ο «Ιμάντ Σάκι ήταν εδώ, προσευχήθηκε και έφυγε».

Επίσης, η περιοχή του Γκομπουστάν είναι γνωστή για τα περίπου 400 ηφαίστεια λάσπης που διαθέτει, περισσότερα από τα μισά σε όλο τον κόσμο. Ένα άλλο ιδιαίτερο χαρακτηριστικό του πάρκου είναι οι λίθοι που είναι γνωστοί ως Γκαβάλ Ντας. Αυτές οι πέτρες ακούγονται σαν ταμπούρλα όταν κάποιος τις χτυπήσει σε διάφορα σημεία. Το Γκαβάλ Ντας είναι ασβεστόλιθος ο οποίος έχει δημιουργηθεί από όστρακα και ανάλογα με την πυκνότητα των οστράκων παράγει διαφορετικό ήχο. Είναι πιθανό να είχαν χρησιμοποιηθεί σε διάφορους τελετουργικούς χορούς.

Τα πετρογλυφικά του Γκομπουστάν απεικονίζονται στο χαρτονόμισμα των 5 μανάτ από το 2006.

## Παραπομπές


κατηγορία:εθνικά πάρκα
Κατηγορία:Προϊστορικοί αρχαιολογικοί τόποι στο Αζερμπαϊτζάν
κατηγορία:Μνημεία Παγκόσμιας Κληρονομιάς στο Αζερμπαϊτζάν
Σαν Λορένσο (Νικαράγουα)

Το **Σαν Λορένσο** () είναι ένας από τους έξι δήμους του Διαμερίσματος Μποάκο της Νικαράγουας. Πρωτεύουσα είναι το Σαν Λορένσο.

## Πληθυσμός

Το Σαν Λορένσο βρίσκεται 91 χιλιόμετρα από την Μανάγουα. Ανήκε στο διαμέρισμα Τσοντάλες μέχρι το 1935.

## Παραπομπές


Κατηγορία:Δήμοι της Νικαράγουας
Κατηγορία:Μποάκο
Σαν Χοσέ δε λος Ρεμάτες

Το **Σαν Χοσέ δε λος Ρεμάτες** (ισπανικά: San José de los Remates) ή **Σαν Χοσέ δε Μποάκο** (San José de Boaco) είναι ένας από τους έξι δήμους του Διαμερίσματος Μποάκο της Νικαράγουας. Πρωτεύουσα είναι το Σαν Χοσέ δε λος Ρεμάτες.

## Η πόλη

Το Σαν Χοσέ δε λος Ρεμάτες απέχει 96 χιλιόμετρα από την Μανάγουα.

## Παραπομπές


## Πηγές
* Αγγλική Βικιπαίδεια

Σ
Σ
Αμεδαίος ΣΤ΄ της Σαβοΐας

Ο **Αμεδαίος ΣΤ' **, ο λεγόμενος *Πράσινος κόμης* (γαλλικά: *Amédée VI de Savoie*, 4 Ιανουαρίου 1334 - 1 Μαρτίου 1383) ήταν κόμης της Σαβοΐας (1343-1383). Ήταν υιός του Αίμονα κόμη της Σαβοΐας και της Γιολάντας Παλαιολογίνας, κόρης του Θεοδώρου Α' μαρκησίου του Μονφερά.

## Βιογραφία
Όταν ο πατέρας του απεβίωσε, ήταν 9ετής και η διαθήκη του πατέρα του όριζε επιτρόπους της αρχής τα εξαδέλφια του Αμεδαίος Γ' κόμης της Γενεύης και Λουδοβίκος Β' κύριος του Βωντ. Τις αποφάσεις τους επικύρωνε το συμβούλιο των ευγενών. Έμεινε γνωστός και με το προσωνύμιο "Ο Πράσινος Κόμης", από τα αγαπημένα του χρώματα που φορούσε σχεδόν πάντα, κυρίως στις κονταρομαχίες (tournois) και στις μάχες.

## Οικογένεια
Νυμφεύτηκε το 1355 τη Βόννη της Βουρβόνης, κόρη του Πέτρου Α' δούκα του Μπουρμπόν. Είχε επιζόν τέκνο:
* Αμεδαίος Ζ' 1360 - 1391, διαδέχθηκε τον πατέρα του.

## Πρόγονοι


## Πηγές
*Coolidge, W. A. B. (October 1915). "The Passages of the Alps in 1518". The English Historical Review 30 (120): 681–691. doi:10.1093/ehr/xxx.cxx.681. Le Col d'Argentière qui est en la terre nove de la conté de Nyce qui souloit estre du païs de Provence. Et fut baillée en gaige pour certaine somme d'argent que l'on dit de lx mille escuzau conte Vert pour lors comte de Savoye.
*Cox, Eugene L. (1967). The Green Count of Savoy. Princeton, New Jersey: Princeton University Press. LCCN 67-11030.
*Echols, Anne; Williams, Marty (1992). An Annotated Index of Medieval Women. Markus Weiner Publishing Inc.
*Hulbert, J. R. (Apr 1916). "Syr Gawayn and the Grene Knyzt-(Concluded)". Modern Philology 13 (12).
*Norwich, John Julius (1996). Byzantium: The Decline and Fall. New York: Alfred A. Knopf.
*Norwich, John Julius (1997). A Short History of Byzantium. Vintage Books. ISBN 978-0-679-77269-9

Κατηγορία:Οίκος της Σαβοΐας
Σάντα Λουσία, Νικαράγουα

Η **Σάντα Λουσία** (ισπανικά: Santa Lucía) είναι ένας από τους έξι δήμους του Διαμερίσματος Μποάκο της Νικαράγουας. Πρωτεύουσα είναι η Σάντα Λουσία.

## Η πόλη

Η Σάντα Λουσία απέχει 94 χιλιόμετρα από την Μανάγουα. Στο παρελθόν, ήταν γνωστή ως *Ποτρερίτος* (Potreritos) και ανήκε στον δήμο Τεουστέπε.

## Παραπομπές


## Πηγές
* Αγγλική Βικιπαίδεια

Σ
Σ
Ναντάιμε

Το **Ναντάιμε** (ισπανικά: Nandaime) είναι ένας από τους τέσσερις δήμους του Διαμερίσματος της Γρανάδας της Νικαράγουας. Πρωτεύουσα είναι το Ναντάιμε.

## Η πόλη

Το Ναντάιμε απέχει 67 χιλιόμετρα από την Μανάγουα και 20 από την Γρανάδα.

## Παραπομπές


## Πηγές
* Αγγλική Βικιπαίδεια

Ν
Ν
Ακογιάπα

Η **Ακογιάπα** (ισπανικά: Acoyapa) είναι ένας από τους δέκα δήμους του Διαμερίσματος Τσοντάλες της Νικαράγουας. Πρωτεύουσα είναι η Ακογιάπα.

## Η πόλη

## Παραπομπές


## Πηγές
* Αγγλική Βικιπαίδεια

Α
Α
Δημήτρης Χαντζόπουλος

Ο **Δημήτρης Χαντζόπουλος**, γεννημένος το 1956 στην Πάτρα, είναι Έλληνας σκιτσογράφος.

Σπούδασε Φυσική στο Πανεπιστήμιο Αθηνών, ενώ παρακολούθησε σπουδές πάνω στο κινούμενο σχέδιο στο Emily Carr University of Art + Design στο Βανκούβερ του Καναδά.

Εργάστηκε επί 20 χρόνια στην εφημερίδα *«[[Τα Νέα]]»* του Οργανισμού Λαμπράκη δημοσιεύοντας καυστικά σκίτσα για την πολιτική κυρίως επικαιρότητα. Κατά καιρούς σκίτσα του απασχόλησαν τον Τύπο, όταν εκφράστηκε δυσαρέσκεια εναντίον τους από πολιτικά πρόσωπα. Τον Απρίλιο του 2015 ήρθε σε διαφωνία με το διευθυντή της εφημερίδας, Δημήτρη Μητρόπουλο, με αποτέλεσμα η συνεργασία των δύο πλευρών να διακοπεί. 

Από το 2015, ο σκιτσογράφος εργάζεται για την εφημερίδα *«[[Η Καθημερινή]]»*.

Τον Οκτώβριο 2023, ο βουλευτής Παύλος Πολάκης εκφράστηκε πολύ αρνητικά για τον Χαντζόπουλο, μετά από καυστικό σκίτσο που έκανε στην εφημερίδα «Η Καθημερινή».

## Παραπομπές


## Εξωτερικοί σύνδεσμοι
* Δημήτρης Χαντζόπουλος, επίσημη ιστοσελίδα.

Κατηγορία:Έλληνες σκιτσογράφοι
Κατηγορία:Έλληνες γελοιογράφοι
Φρανσουάζ Ντολτό

μικρογραφία|277x277εσ|Ο τάφος της Φρανσουάζ Ντολτό και της οικογένειάς της στο κοιμητήριο του ''Bourg-la-Reine''.
Η **Φρανσουάζ Ντολτό** (γαλ: *Françoise Dolto*, 1908-1988) ήταν Γαλλίδα παιδίατρος και ψυχαναλύτρια. Θεωρείται ως μια από τις σημαντικότερες μορφές της γαλλικής ψυχανάλυσης με ιδιαίτερη συνεισφορά στον τομέα της παιδικής ψυχανάλυσης.

## Βιογραφία
Γεννήθηκε στις 6 Νοεμβρίου του 1908 στο Παρίσι ως *Françoise Marette* και μεγάλωσε σε ένα καθολικό και συντηρητικό οικογενειακό περιβάλλον. Από το 1934 ως το 1937 βρέθηκε υπό την ψυχαναλυτική εποπτεία του René Laforgue, γεγονός που επηρέασε καθοριστικά την μετέπειτα πορεία της.

Λίγα χρόνια μετά ξεκίνησε την ψυχαναλυτική της σταδιοδρομία στον τομέα της παιδικής ψυχανάλυσης με τη συγγραφή του πρώτου της έργου το 1939 που ήταν η διατριβή της *Ψυχανάλυση και Παιδιατρική*, όπου ασχολήθηκε με την τεκμηρίωση της κλινικής σύγκλισης της ψυχανάλυσης με την ιατρική, παρουσιάζοντας επιρροές από το έργο της Sophie Morgernstern.

Τα επόμενα χρόνια η Ντολτό και το έργο της συνδέθηκαν με το αντίστοιχο έργο και την προσωπικότητα του Ζακ Λακάν, διδάσκοντας από το 1964 ως το 1980 στην Φροϋδική Σχολή Παρισίων (*École Freudienne de Paris*) που εκείνος διηύθυνε. Το 1979 ίδρυσε στο Παρίσι το πρώτο *Maison Verte*, ένα πρότυπο κέντρο που απευθυνόταν σε παιδιά μέχρι τεσσάρων ετών και στους γονείς τους και στο οποίο έθετε σε εφαρμογή τα ευρήματα των ψυχαναλυτικών ερευνών της, με σκοπό την καλύτερη κατανόηση των αναγκών των νηπίων. Η Ντολτό συνέχισε αδιάκοπα το έργο της μέχρι και τον θάνατό της στις 25 Αυγούστου του 1988.

## Θέσεις
Κατά την Ντολτό, οι παιδίατροι από κοινού με τους παιδαγωγούς οφείλουν να είναι υπεύθυνοι για την πρόληψη των κρουσμάτων νευρώσεων στα παιδιά και για αυτό το λόγο πρέπει κατά την ίδια να έχουν γνώσεις σχετικές με την ανθρώπινη ανάπτυξη. Η Ντολτό ήταν αντίθετη με τη νομιμοποίηση της έκτρωσης ενώ θεωρούσε καθοριστική για την μετέπειτα εξέλιξη της προσωπικότητας του ανθρώπου την πρώτη τετραετία της ζωής του, εκφράζοντας παράλληλα την απογοήτευσή της για το γεγονός πως η συγκεκριμένη κρίσιμη χρονική περίοδος αντιμετωπιζόταν από την κοινωνία με αδιαφορία, καθιστώντας τα νήπια έρμαια αυθαίρετων τακτικών και συμπεριφορών.

Ούσα η ίδια χριστιανή, ανέφερε πως έργο του ψυχαναλυτή ήταν η επεξεργασία του κειμένου του προπατορικού αμαρτήματος, δηλαδή η ενασχόληση με τον αντίκτυπο που είχε για τον άνθρωπο σε ψυχολογικό και σωματικό επίπεδο η, κατά την χριστιανική θρησκεία, πτώση του.

## Παραπομπές


Κατηγορία:Ψυχαναλυτές
Κατηγορία:Γάλλοι επιστήμονες
Κατηγορία:Γάλλοι συγγραφείς